rejauldu/bengali-wikipedia huggingface dataset:
স্কারফেস হল মার্কিন লেখক আর্মিটেজ ট্রেইল রচিত ইংরেজি ভাষার উপন্যাস। এটি ১৯২৯ সালে রচিত হয় এবং ১৯৩০ সালে প্রকাশিত হয়। এই উপন্যাস অবলম্বনে ১৯৩২ সালে একই নামের চলচ্চিত্র নির্মিত হয়। ১৯৩০ সালে মাত্র ২৮ বছর বয়সে লেখক ট্রেইল মৃত্যুবরণ করেন।  গল্প সংক্ষেপ এই বইয়ের গল্প গ্যাংস্টার আল কাপোনের জীবনী হতে অনুপ্রাণিত, যার ডাকনাম ছিল "স্কারফেস"। গল্পে টনি স্কারফেস কামোন্তে আল স্প্রিংগোলার অপরাধীদের নেতা হওয়ার পর শিকাগোর অবৈধ মাদক ব্যবসায়ে কর্তৃত্ব স্থাপন করতে চান। তিনি তার ভাইয়ের গুলিতে মারা যান, যিনি প্রথম বিশ্বযুদ্ধকালীন পরিবার থেকে আলাদা হয়ে গিয়েছিলেন।  উপযোগকরণ ১৯৩২-এর চলচ্চিত্র  স্কারফেস হল হাওয়ার্ড হিউজ ও হাওয়ার্ড হক্‌সের যৌথ প্রযোজনায় এবং হাওয়ার্ড হক্‌সের পরিচালনায় ১৯৩২ সালের মার্কিন গ্যাংস্টারধর্মী চলচ্চিত্র। আর্মিটেজ ট্রেইলের এই উপন্যাস অবলম্বনে এটি চলচ্চিত্রের উপযোগ করেন বেন হেচ এবং চিত্রনাট্য রচনা করেন ডব্লিউ. আর. বার্নেট, জন লি মাহিন ও সেটন আই. মিলার। ছবিতে শ্রেষ্ঠাংশে অভিনয় করেন পল মুনি, যাকে আন্টোনিও "টনি" কামন্তে নামক এক গ্যাংস্টার চরিত্রে দেখা যায়। এছাড়া অন্যান্য ভূমিকায় কামোন্তের বোন চরিত্রে অ্যান ডভোরাক এবং ক্যারেন মর্লি, অসগুড পার্কিন্স, জর্জ র‍্যাফ্‌ট ও বরিস কারলভ অভিনয় করেন।  ১৯৮৩-এর চলচ্চিত্র  স্কারফেস হল অলিভার স্টোন রচিত ও ব্রায়ান দে পালমা পরিচালিত ১৯৮৩ সালে মুক্তিপ্রাপ্ত মার্কিন অপরাধ নাট্য চলচ্চিত্র। মূল উপন্যাসের উপযোগকরণ না করে বরং এটি হাওয়ার্ড হক্‌সের ১৯৩২ সালের স্কারফেস চলচ্চিত্রের পুনর্নির্মাণ হিসেবে নির্মিত হয়েছে। এতে প্রধান চরিত্রে অভিনয় করেন আল পাচিনো, যাকে কিউবীয় শরণার্থী টনি মন্তানা চরিত্রে দেখা যায়। অন্যান্য চরিত্রে অভিনয় করেন মিশেল ফাইফার, স্টিভেন বয়ার, রবার্ট লজ্জিয়া, এফ. মারে আব্রাহাম, ও ম্যারি এলিজাবেথ মাস্ট্র্যান্টনিও।  তথ্যসূত্র  বহিঃসংযোগ  বিষয়শ্রেণী:১৯৩০-এর মার্কিন উপন্যাস বিষয়শ্রেণী:মার্কিন অপরাধধর্মী উপন্যাস বিষয়শ্রেণী:চলচ্চিত্রে অভিযোজিত মার্কিন উপন্যাস
মুস্তাফিজুর রহমান (জন্ম: ৩১ ডিসেম্বর ১৯৪৩ - মৃত্যু: ২০ অক্টোবর ২০০১) যিনি দ্বীপবন্ধু নামেও পরিচিত। তিনি বাংলাদেশ আওয়ামী লীগের একজন রাজনীতিবিদ, সাংবাদিক ও ব্যবসায়ী ছিলেন। তিনি ১৯৯১ ও জুন ১৯৯৬ সালের জাতীয় সংসদ নির্বাচনে চট্টগ্রাম-৩ (সন্দ্বীপ) আসন থেকে মোট দুই বার নির্বাচিত সংসদ সদস্য।   জন্ম ও প্রাথমিক জীবন  দ্বীপবন্ধু মুস্তাফিজুর রহমান ৩১ ডিসেম্বর ১৯৪৩ সালে ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) চট্টগ্রাম জেলার সন্দ্বীপ উপজেলার বাউরিয়া ইউনিয়নের কুছিয়ামোড়া গ্রামে জন্মগ্রহণ করেন। তিনি মুছাপুর বদিউজ্জামান উচ্চ বিদ্যালয় থেকে মাধ্যমিক, নাজির হাট কলেজ থেকে আই কম, চট্রগ্রাম সরকারি কমার্স কলেজ থেকে ডিগ্রী পাশ করেন।   রাজনৈতিক ও কর্মজীবন  লায়ন মুস্তাফিজুর রহমান ১৯৬৫ সালে চাকুরিতে যোগদান করেন তৎকালীন ইউনাইটেড ব্যাংকে (স্বাধীনতা পরবর্তীতে ইউনাইটেড ব্যাংক জনতা ব্যাংকে রুপান্তরিত হয়)। ১৯৮৩ সালে ন্যাশনাল ব্যাংক লিমিটেড প্রতিষ্ঠাতাদের অন্যতম তিনি। তিনি দৈনিক রুপালী, সাপ্তাহিক সন্দ্বীপ, সাপ্তাহিক স্বদেশ খবর সহ কয়েকটি পত্রিকার প্রকাশক ও সম্পাদক ছিলেন। তিনি আবাহনী ক্লাবের সহ-সভাপতি, ধানমন্ডি ক্লাবের সহ-সভাপতি ও মেরিনার্স ক্লাবের প্রেসিডেন্ট পদে দায়িত্ব পালন করেন। ১৯৮৯ সাল থেকে ১৯৯৫ পর্যস্ত সন্দ্বীপ সমিতি ঢাকা'র সভাপতি ছিলেন তিনি।   মৃত্যু  দ্বীপবন্ধু মুস্তাফিজুর রহমান ২০ অক্টোবর ২০০১ সালে সিঙ্গাপুরের মাউন্ট এলিজাবেথ হাসপাতালে মৃত্যুবরণ করেন।   আরও দেখুন   পঞ্চম জাতীয় সংসদ সদস্যদের তালিকা সপ্তম জাতীয় সংসদ সদস্যদের তালিকা   তথ্যসূত্র    বহিঃসংযোগ   পঞ্চম জাতীয় সংসদ সদস্যদের তালিকা (১৯৯১) –জাতীয় সংসদ সপ্তম জাতীয় সংসদ সদস্যদের তালিকা (জুন ১৯৯৬)  –জাতীয় সংসদ  বিষয়শ্রেণী:পঞ্চম জাতীয় সংসদ সদস্য বিষয়শ্রেণী:চট্টগ্রাম জেলার রাজনীতিবিদ বিষয়শ্রেণী:সপ্তম জাতীয় সংসদ সদস্য বিষয়শ্রেণী:২০০১-এ মৃত্যু বিষয়শ্রেণী:১৯৪৩-এ জন্ম বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:চট্টগ্রাম জেলার ব্যবসায়ী
উসমান ইবনে আমির (৫৪০-৬৩৫; যিনি আবু কুহাফা নামে বেশি পরিচিত) প্রথম রাশিদুন খলিফা আবু বকরের পিতা ছিলেন।   পরিবার  তিনি মক্কায় থাকতেন এবং তার ভাগ্নি সালমা বিনতে শাখার ইবনে আমির ইবনে আমরকে বিয়ে করেন, যিনি তার ভাইয়ের মেয়ে; উম্মে আল-খায়ের ("কল্যানের মা") নামে পরিচিত ছিলেন। তাদের কয়েকজন ছেলে ছিল যারা শৈশবে ইন্তেকাল করে। আবু বকর যখন ৫৭৩ সালে জন্মগ্রহণ করেন, তখন তিনি আতিক (মৃত্যু থেকে "অব্যাহতি" ) নামে পরিচিত ছিলেন, আর তার পরবর্তী ভাইদের মুআতাক ও মুয়াতাক নামে পরিচিত করা হয়েছিল।  আবু কুহাফা পরে হিন্দ বিনতে নুকাইদ নামে এক মহিলাকে বিয়ে করেন। তিনি তাঁর থেকে তিন কন্যা সন্তান জন্ম দেন, তারা হলেন উম্মে ফারওয়া, কুরায়বা এবং উম্মে আমির।   মৃত্যু  কথিত আছে, ৬৩৪ সালের আগস্ট মাসে আবু বকর যখন মদিনায় মারা যান, তখন মক্কা ভূমিকম্পে কেঁপে উঠেছিল। আবু কুহাফা জিজ্ঞাসা করলেন, "ওটা কি?" এবং তাকে বলা হয়েছিল যে তার ছেলে মারা গেছে। তিনি উত্তর দিলেন, "এটা একটা ভয়ানক দুর্যোগ। তার পরে কে কর্তৃত্বের আবির্ভূত হয়েছে?" উমর এখন খলিফা হওয়ার পরামর্শ পেয়ে তিনি বলেছিলেন, "তিনি তাঁর সঙ্গী ছিলেন"। আবু কুহাফা তার ছেলের কাছ থেকে তার উত্তরাধিকার তার নাতির কাছে ফিরিয়ে দেন।  আবু কুহাফা মাত্র কয়েক মাস পরে ৬৩৫ সালের মার্চ মাসে ৯৭ বছর বয়সে মারা যান। এই বয়স চন্দ্র বছর গণনা করা হয়েছিল; সৌর ক্যালেন্ডারের মাধ্যমে, এ হিসাবে তার বয়স ৯৪ বা ৯৫ হয়।   তথ্যসূত্র   বিষয়শ্রেণী:৫৪০-এ জন্ম বিষয়শ্রেণী:৬৩৫-এ মৃত্যু বিষয়শ্রেণী:সাহাবীর পূর্বপুরুষ বিষয়শ্রেণী:৬ষ্ঠ শতাব্দীর আরব ব্যক্তি বিষয়শ্রেণী:৭ম শতাব্দীর আরব ব্যক্তি
.... কলকাতা শহরতলি রেল সর্বাধিক সংখ্যক রেল স্টেশন সহ ভারতের বৃহত্তম শহরতলির রেল ব্যবস্থা? ... বাংলাদেশে সর্বপ্রথম  কুয়েত বাংলাদেশ মৈত্রী সরকারি হাসপাতালে করোনা রোগীদের চিকিৎসা দেয়া শুরু হয়? .... ১৯২৪ সালে ডার্ট দ্বীপ রাজ্য উদ্যানকে বেসরকারীভাবে মার্কিন যুক্তরাষ্ট্রের ক্ষুদ্রতম রাষ্ট্রীয় উদ্যান ধরা হতো? .... আকাশগঙ্গা ছায়াপথ এবং প্রায় ১,০০,০০০টি অন্যান্য নিকটবর্তী ছায়াপথ ল্যানিয়াকেয়া মহাস্তবকের অন্তর্গত? ... হেমলক হোক্স, দ্য ডিটেকটিভ-এর মূলচরিত্র চলচ্চিত্রের জন্য প্রত্যাখ্যাত একটি  গল্পের গৌণচরিত্রের উপর ভিত্তি করে তৈরি করা হয়েছিল? ... নাস্তিক হওয়ার কারণে কবি পার্সি বিশি শেলিকে অক্সফোর্ড বিশ্ববিদ্যালয় থেকে বহিষ্কারসহ তার নিজ দুই সন্তানের ভরণপোষণ কেড়ে নেয়া হয়েছিল?
ওবেদুল্লাগঞ্জ () ভারতের মধ্য প্রদেশ রাজ্যের রায়সেন জেলার একটি নগর পঞ্চায়েত-শাসিত শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে ওবেদুল্লাগঞ্জ শহরের জনসংখ্যা হল ১৯,৯৫৫ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৬৭%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৫৯%। সারা ভারতের সাক্ষরতার হার ৫৯.৫%, তার চাইতে ওবেদুল্লাগঞ্জ এর সাক্ষরতার হার বেশি।  এই শহরের জনসংখ্যার ১৫% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর
গদাধর সিংহ বা চুপাৎফা()(শাসনকাল: ১৬৮১-১৬৯৬) আহোম সাম্রাজ্যের রাজা ছিলেন। তিনি চুহুংমুংয়ের উত্তর পুরুষ গোবর রাজার পুত্র ছিলেন। গোবর রাজা মাত্র ২০ দিনের জন্য রাজসিহাংসনে বসেছিলেন। গদাধরের পুর্বের নাম ছিল গদাপানি। তিনি শরাইঘাট যুদ্ধে জয়ী হয়ে আহোম সাম্রাজ্যের অস্থিরতা দুর করে সুস্থির রাজ্য স্থাপন করিতে সক্ষম হয়েছিলেন। তার শাসনের পুর্বে চুলিকফা, ডেবেরা বরফুকন ও লালুকসোলা বরফুকনের অত্যাচারী শাসনের সময় গুয়াহাটি আহোমের দখলে ছিল। কিন্তু গদাধর সিংহ সিংহাসনের বসার পর গুয়াহাটি পুনরায় নিজের অধীনে এনেছিলেন। তারপর থেকে গুয়াহাটি ব্রিটিশ শাসনের আগ পর্যন্ত আহোমের অধীনে ছিল। বৈষ্ণব সত্র সমুহের সঙ্গে মতভেদ হওয়ার জন্য তিনি সিংহাসন ত্যাগ করে রাজারপদে নিজ পুত্র রুদ্র সিংহকে নিযুক্ত করেছিলেন। রুদ্র সিংহকে আহোম সাম্রাজ্যের শ্রেষ্ঠ রাজা হিসেবে অভিহিত করা হয়। গদাধর সিংহের রাজত্বকালে আহোম সাম্রাজ্যের রাজধানী বরকলা ছিল।  শাসনকাল গদাধর সিংহের পিতার নাম ছিল গোবর গোহাই। ডেবেরা বরবরুয়া ১৬৭৫ সনে গোবর গোহাইকে আহোম সাম্রাজ্যের স্বর্গদেউ(রাজা) পদে নিযুক্ত করেন। তিনি মাত্র ২০ দিনের জন্য রাজসিহাংসনে বসেছিলেন। ডেবেরা বরবরুয়া যুদ্ধে আতন বুরাগোহাইয়ের হাতে পরাস্ত হন ও গোবর রাজাকে মৃত্যুদন্দ দেওয়া হয়। লালুকসোলা বরফুকন ১৬৭৯ সালে আতন বুঢ়াগোহাইকে হত্যা করে চুলিকফাকে সিহাংসনে বসান ও দেশের শাসনভার নিজের হাতে ন্যাস্ত করেন। অঙ্গে ক্ষত থাকা ব্যক্তিকে আহোম সাম্রাজ্যে রাজা হওয়ার অধিকার দেওয়া হত না। এই নিয়মের সুযোগ বুঝে লালুকসোলা বরফুকন রাজা পদের দাবিদার সকল রাজকুমারের অঙ্গে ক্ষত করার পরিকল্পনা নেন। গদাধর সিংহ গোবর রাজার পুত্র ও আহোম রাজপুত্র ছিলেন। তিনি লালুকসোলার অঙ্গে ক্ষত করার অত্যাচার থেকে রক্ষা পাওয়ার জন্য নাগা পাহাড়ে আত্মগোপন করে ছিলেন। স্থানটি বর্তমান নাগাল্যান্ড রাজ্যের মোন জেলার অন্তর্গত। গদাধর সিংহকে খুঁজে না পেয়ে রাজার সৈন্য গদাধর সিংহের পত্নী জয়মতীকে বন্দি করেন। স্বামীর আত্মগোপনের ঠিকানা না বলায় চুলিকফা ও লালুকসোলা বরফুকন জয়মতীকে শাস্তি দিতে থাকে। শাস্তি চরম মাত্রায় পৌছে জয়মতীর মৃত্যু হয়। গদাধর সিংহ প্রায় ২বছর পর চুলিকফাকে হত্যা করে নিজে আহোম সাম্রাজ্যে রাজার ক্ষমতায় আসে।  তথ্যসূত্র  বহিঃসংযোগ  অসমের ইতিহাস, assamtourism.org  Encyclopaedia Of North-east India Vol# 1, Col Ved Prakash (1 January 2007). Atlantic Publishers & Dist., পৃষ্ঠা. 167–.   বিষয়শ্রেণী:আহোম রাজা বিষয়শ্রেণী:আসামের ব্যক্তি বিষয়শ্রেণী:১৬৯৬-এ মৃত্যু বিষয়শ্রেণী:আহোম রাজ্য বিষয়শ্রেণী:হিন্দু রাজশাসক
বাগপ্রচণ্ড খাঁ বাংলাদেশের সিলেট জেলার বিয়ানীবাজার উপজেলার লাউতা ইউনিয়নের অন্তর্গত একটি গ্রাম ও মৌজা।   প্রশাসন  বাগপ্রচণ্ড খাঁ বিয়ানীবাজার উপজেলার ১১ নং লাউতা ইউনিয়ন পরিষদ ১নং ওয়ার্ডের একটি গ্রাম ও মৌজা।   ইতিহাস  যাদবানন্দ পালের পাঁচ পুত্রের মধ্যে কনিষ্ঠ প্রতাপচন্দ্র পাল হিন্দুধর্ম থেকে সুন্নি ইসলামে ধর্মান্তরিত হওয়ার পর, প্রচণ্ড খাঁ নাম গ্রহণ করেন এবং এই এলাকায় বসতি স্থাপন করেন। তিনি ওই এলাকায় একটি বৃহৎ দীঘি খনন করেন, যার নামকরণ করা হয় বাগ প্রচণ্ড খাঁ, যা পরে এটি মৌজা হিসেবে প্রতিষ্ঠিত হয়। তার বংশধরেরা সেগ্রামে বসবাস করে চলেছে এবং এক সময়ে পঞ্চখণ্ড পরগণার মধ্যে কালা ও বাহাদুরপুরের চৌধুরী খান্দান নামে তারা পরিচিত ছিল। প্রচণ্ড খাঁর স্থলাভিষিক্ত হন তার পুত্র গওহর খাঁ, যার পুত্র মজলিস আগোয়ান, যার পুত্র মজলিস ইখতিয়ার, যার পুত্র মজলিস খাঁ, যার পুত্র মাবারিম খাঁ, যার পুত্র মাসূম খাঁ, যার পুত্র ফতেহ মুহম্মদ, যার পুত্র ফয়েজ মুহম্মদ, যার পুত্র সফর মুহম্মদ, যার পুত্র আব্দুল আলী, যার পুত্র আব্দুল মজীদ, যার পুত্র আব্দুল ওয়াহেদ, যার পুত্র ও উত্তরসূরী ছিলেন আব্দুল খালেক চৌধুরী।Yogindra Kumar Nyaya Ratna, Bhattashri এই পরিবারের হাজী মৌলবী মোহসেন চৌধুরী ছিলেন আমাতুল মন্নান খাঁতুনের পিতা, যিনি সৈয়দ মুজতবা আলী ও সৈয়দ মুর্তজা আলীর মাতা।  ইতিহাসবিদ অচ্যুতচরণ চৌধুরী এবং সৈয়দ মুর্তজা আলীর দ্বারা লিপিবদ্ধ একটি প্রবাদে প্রচণ্ড খাঁর বংশের সাধারণ শ্রেষ্ঠত্ব প্রদর্শিত হয়েছে:  যার অর্থ দাঁড়ায়, পঞ্চখণ্ডের পাল পরিবার, প্রচণ্ড খাঁর সন্তানবর্গ ও জাংদার বংশের পরবর্তী পুরুষরাই অত্র অঞ্চলের প্রধান মিরাশদারসামন্ত ভূ-মালিকদের মিরাশদার বলা হত। মিরাশদার এমন জমিদারকে নির্দেশ করে যিনি সরাসরি সরকারকে কর প্রদান করেন। ছিলেন।  বাগপ্রচণ্ড খাঁর বাজার পরে করিমগঞ্জ মহকুমার একটি উল্লেখযোগ্য বাণিজ্য কেন্দ্রে পরিণত হয়। গ্রামটি নানকার বিদ্রোহের একটি গুরুত্বপূর্ণ কেন্দ্রও ছিল। ১৯৩০ এর দশকের শেষের দিকে, ভারতীয় ইম্পেরিয়াল পুলিশ বাঘপ্রচান্দা খান গ্রামে নানকার বিদ্রোহীদের নির্যাতন ও ছিনতাই করে। ১৯৪০ খ্রীষ্টাব্দের ১৮ মে তারীখে,  বিয়ানীবাজার থানা (বাগপ্রচণ্ড খাঁ-সহ) করিমগঞ্জ মহকুমা থেকে সিলেট মহকুমায় স্থানান্তরিত হয়।  ২০১৩ সালে পশ্চিম বাগপ্রচণ্ড খাঁ প্রাথমিক বিদ্যালয়ে শিক্ষক হয়রানির অভিযোগ ওঠে।   তথ্যসূত্র   বিষয়শ্রেণী:CS1 Bengali-language sources (bn) বিষয়শ্রেণী:সিলেট জেলার গ্রাম বিষয়শ্রেণী:বিয়ানীবাজার উপজেলা
ইরাকের নারী স্বাধীনতার সংগঠন (ওডব্লিউএফআই) হল একটি সংগঠন, যা ইরাকে নারীদের অধিকারের পক্ষে, এবং রাজনৈতিক ইসলামের বিরুদ্ধে ও ইরাকে মার্কিন/যুক্তরাজ্য দখলের বিরুদ্ধে প্রচারণা চালায়। এটি ২০০৩ সালে প্রতিষ্ঠিত হয়েছিল। এর পরিচালক ইয়ানার মোহাম্মদ, যিনি সংগঠনের সহ-প্রতিষ্ঠাতাও। ওডব্লিউএফআই ইরাকে নারীদের সুরক্ষা ও ক্ষমতায়নের জন্য নারী এবং বামপন্থী রাজনৈতিক গোষ্ঠীর সাথে একত্রে কাজ করে।   পটভূমি  ১৯৫০-এর থেকে ১৯৭০- এর দশক পর্যন্ত ইরাকি নারীদের কাজ করার অধিকার, শিক্ষা গ্রহণ, বিবাহ ও বিবাহ বিচ্ছেদ এবং স্বাধীনভাবে পোশাক পরার মতো অনেক অধিকার প্রয়োগ করার ক্ষমতা ছিল। ১৯৯৫ সালে যখন ইরাক নির্দিষ্ট ধরনের ফৌজদারি অপরাধের জন্য শরিয়া শাস্তি প্রবর্তন করে, তখন এই অধিকারগুলি বাতিল করা হয়। মহিলাদের এখন একটি অত্যন্ত বিনয়ী এবং কঠোর পোশাক বিধি অনুসরণ করতে হয় এবং তাদের অধিকাংশ নাগরিক ও সামাজিক অধিকার কেড়ে নেওয়া হয়েছে। সম্মান রক্ষার হত্যাকাণ্ড আরো প্রচলিত হয়ে ওঠে, কারণ ইরাকের বর্তমানে এই মৃত্যুর জন্য পুরুষদের জবাবদিহি করার মতো কোন আইন নেই, যা ইরাকি নারীদের দুর্বল ও অনেক সুরক্ষা ছাড়াই ছেড়ে দেয়। জাতিসংঘের সংগৃহীত তথ্যের ভিত্তিতে, ইরাকে নারীদের প্রতি সহিংসতা বৃদ্ধি পেয়েছে, যা তাদেরকে হত্যা, ধর্ষণ ও অপহরণের জন্য ঝুঁকিপূর্ণ করে তুলেছে। তদুপরি, ২০০৩ সালে মার্কিন যুক্তরাষ্ট্রে আক্রমণের পরে এই কাজগুলির বিরুদ্ধে সুরক্ষা হ্রাস পেয়েছে।  ইরাকে নারী স্বাধীনতার সংগঠনটি এই সমস্যাগুলির পক্ষে সমর্থন এবং দুর্বল ও ঝুঁকিপূর্ণ মহিলাদের সুরক্ষা প্রদানের উপায় হিসাবে প্রতিষ্ঠিত হয়েছিল। এই সংস্থাটি সম্মানের রক্ষারা হত্যা, সীমিত কর্মসংস্থানের বিকল্প, স্বাস্থ্যের সীমিত প্রবেশ বা নাগরিক সুরক্ষা এবং অন্যান্য সহিংসতা নারীদের সাহায্য করার জন্য মহিলাদের আশ্রয়স্থল ও নিরাপত্তা খুঁজে পেতে আশ্রয়কেন্দ্র তৈরি করেছে। উপরন্তু, ওডব্লিউএফআই রাজনৈতিক ক্ষমতায় মহিলাদের আরও প্রতিনিধিত্বের পক্ষে সমর্থন করে, যাতে নারীদের জন্য একটি বক্তব্য তৈরি করা যায় এবং পরিবর্তন শুরু করা যায়। প্রথম আশ্রয়স্থলটি বাগদাদে অবস্থিত। পরবর্তীকালে, আরও চারটি আশ্রয়কেন্দ্রও প্রতিষ্ঠিত হয়েছে।   ওকালতি ও স্বীকৃতি  ইরাকে নারী স্বাধীনতার সংগঠন জানিয়েছে যে তারা ত্রিশজন নারীর জীবন রক্ষা করেছে, যারা সংস্থাটি প্রতিষ্ঠার পর প্রথম বছরগুলিতে সম্মান রক্ষার হত্যার জন্য লক্ষ্যবস্তু ছিল। ওডব্লিউএফআই কর্তৃক ২০২০ সালের মধ্যে সংরক্ষিত ও আশ্রয়প্রাপ্ত মহিলাদের সংখ্যা ৯০ জন নারীর কাছে পৌঁছেছে।   তথ্যসূত্র   বিষয়শ্রেণী:২০০৩-এ ইরাকে প্রতিষ্ঠিত বিষয়শ্রেণী:ইরাকি জাতীয়তাবাদ বিষয়শ্রেণী:ইরাকের নারীবাদী সংগঠন বিষয়শ্রেণী:২০০৩-এ প্রতিষ্ঠিত সংগঠন
থাম্ব|200x200পিক্সেল|ভৌত আলোকবিজ্ঞান যেমন বিচ্ছুরণের মতো প্রভাবসমূহ ব্যাখ্যা করতে ব্যবহৃত হয় পদার্থবিজ্ঞানের ভাষায়  ভৌত আলোকবিজ্ঞান, বা তরঙ্গ আলোকবিজ্ঞান, হল আলোকবিজ্ঞানের একটি শাখা । এখানে  তরঙ্গ ব্যতিচার, বিচ্ছুরণ, পোলারাইজেশন, এবং অন্যান্য ঘটনাসমূহ নিয়ে অধ্যয়ন করা হয় যা জ্যামিতিক আলোকবিজ্ঞানে সম্ভব নয়।  এই ব্যবহারটি আলোকীয় যোগাযোগের ক্ষেত্রে কোয়ান্টাম শোরগোল এর  মতো প্রভাবসমূহ অন্তর্ভুক্ত করে না, যা সংহতি তত্ত্বের উপ-শাখায় অধ্যয়ন করা হয়।   মূলনীতি  ভৌত আলোকবিজ্ঞান , বৈদ্যুতিক প্রকৌশল এবং প্রয়োগকৃত পদার্থবিজ্ঞানে সাধারণত ব্যবহৃত হয় এমন একটি সন্নিবেশের নামেরও অন্তর্ভুক্ত। এই প্রসঙ্গে, এটি জ্যামিতিক আলোকবিজ্ঞানসমূহের  মধ্যে একটি মধ্যবর্তী পদ্ধতি, যা তরঙ্গ প্রভাব এবং সম্পূর্ণ তরঙ্গ তড়িৎচুম্বকত্বকে উপেক্ষা করে, যা একটি সুনির্দিষ্ট তত্ত্ব । "ভৌত" শব্দের  দ্বারা এটিই বোঝানো হয়েছে যে জ্যামিতিক বা রশ্মি আলোকবিজ্ঞানের  তুলনায় এটি অপেক্ষাকৃত  ভৌত  কিন্তু এটি কোনও সঠিক ভৌতিক তত্ত্বও  নয়।    এই  অনুমানে কোনও পৃষ্ঠের ক্ষেত্র আন্দাজ করার জন্য রশ্মি আলোকবিজ্ঞান ব্যবহার করা হয় এবং তারপরে স্থানটি সংক্রমণিত বা বিক্ষিপ্ত ক্ষেত্র গণনা করার জন্য পৃষ্ঠের উপরে সংহত  করা হয়। এটি উৎপত্তি অনুমানের   সাথে সাদৃশ্যপূর্ণ হয়ে থাকে , যাতে সমস্যার বিবরণটিকে বিচলন হিসাবে বিবেচনা করা সম্ভবপর হয়।  আলোকবিজ্ঞানে, এটি বিচ্ছিন্নতার প্রভাবসমূহ অনুমানের একটি আদর্শ উপায়। রেডিওতে, এই অনুমানটি আলোকীয় প্রভাবসমূহের সাথে সাদৃশ্যযুক্ত কিছু প্রভাব অনুমান করতে ব্যবহৃত হয়। এটি বেশ কয়েকটি ব্যতিচার, বিচ্ছিন্নতা এবং মেরুকরণের প্রভাবসমূহের আদর্শীকরণ করে । তবে মেরুকরণের উপর বিচ্ছিন্নতার নির্ভরতাকে এটি আদর্শীকরণ করে না। যেহেতু এটি একটি উচ্চ-কম্পাঙ্ক অনুমান, তাই প্রায়শই এটি রেডিওর চেয়ে  আলোকবিজ্ঞানে আরও সঠিক বিবেচিত হয়।  আলোকবিজ্ঞানে, এটি সাধারণত সঞ্চারিত বা বিক্ষিপ্ত ক্ষেত্র গণনা করার জন্য লেন্স, আয়না বা  আলোক প্রবেশী ছিদ্রের উপরে রশ্মিক-অনুমানযুক্ত ক্ষেত্রকে  সংযোজন  করে।  রাডার বিক্ষেপণে  এটি সাধারণত এই অর্থ বহন করে যে একটি প্রবাহকে গ্রহণ করা  যেটি একটি স্পর্শক  সমতলে পাওয়া যেতে পারে  এবং যার প্রতিটি বিন্দু প্রবাহের গাঠনিক উপাদানের সাথে সামঞ্জস্যপূর্ণ ।  ছায়াযুক্ত অংশসমূহে প্রাবাহ শূন্য হিসাবে  গ্রহণ করা  হয়। আর এরপরেই আনুমানিক বিক্ষিপ্ত ক্ষেত্রসমূহ এই আনুমানিক প্রবাহের  উপর একটি  সামগ্রিক অংশকে গ্রহণ করার মাধ্যমে  প্রাপ্ত হয়। এটি  বৃহৎ মসৃণ উত্তল আকারসমূহের  বস্তুসমূহের জন্য এবং ক্ষতিকারক (কম প্রতিবিম্বিত) পৃষ্ঠগুলির জন্য প্রয়োজনীয়।  রশ্মি-আলোকবিজ্ঞানের ক্ষেত্র বা  প্রবাহ সাধারণত প্রান্তসমূহের কিংবা ছায়ার সীমার নিকটে সঠিক হয় না, যদি না তা  বিচ্ছুরণ এবং প্রলম্বিত তরঙ্গ  গণনার দ্বারা পরিপূরক হয়।  ভৌত আলোকবিজ্ঞানের আদর্শ তত্ত্বের বিক্ষিপ্ত ক্ষেত্রসমূহের মূল্যায়নে কিছু  ত্রুটিও  রয়েছে। যার ফলে নির্দিষ্ট দিক থেকে দূরে  বিদ্যমান নির্ভুলতা হ্রাস পেতে পারে।   ২০০৪  সালে প্রবর্তিত একটি উন্নত তত্ত্বের মাধ্যেম তরঙ্গের বিচ্ছুরণ পরিচালনা  করানো হয় আর এটি থেকেই  তরঙ্গ বিচ্ছিন্নতা জড়িত সমস্যার সঠিক সমাধান পাওয়া যায়।   আরও দেখুন    আলোক পদার্থবিজ্ঞান  তড়িৎচৌম্বকীয় মডেলিং  আলোকবিজ্ঞানের ইতিহাস  ঋণাত্মক-সূচক ধাতব পদার্থ   তথ্যসূত্র        বহিঃসংযোগ      বিষয়শ্রেণী:তড়িৎ প্রকৌশল বিষয়শ্রেণী:আলোকবিজ্ঞান বিষয়শ্রেণী:ভৌত আলোকবিজ্ঞান বিষয়শ্রেণী:ক্রিস্টিয়ান হাইগেনস
দীপ্তিরেখা পাধি, যিনি দীপ্তি রেখা নামেও পরিচিত, একজন ভারতীয় ওড়িয়া গায়িকা এবং ওড়িশার পরিচিত অভিনেত্রী।  ২০১৯ সালে গাওয়া তার একটি গানের জন্য তিনি ২০২৩ সালে উড়িষ্যা সরকারের পক্ষ থেকে সেরা মহিলা নেপথ্য সঙ্গীতশিল্পী বিভাগে ৩১তম ওড়িশা রাজ্য চলচ্চিত্র পুরস্কার জিতেছিলেন।    কর্মজীবন  ২০০৯ সাল থেকে দীপ্তিরেখা প্রধানত ওড়িয়া ভাষার ছবিতে নেপথ্য সঙ্গীতশিল্পী  হিসেবে কাজ করেছেন।  তিনি রাজা কন্যা সহ বিভিন্ন আঞ্চলিক টেলিভিশন ধারাবাহিকেও অভিনয় করেছেন। রাজা কন্যা ধারাবাহিকে তিনি প্রধান চরিত্রে অভিনয় করেছিলেন। দীপ্তিরেখা ফোর ইডিয়টস, তু মো লাভ স্টোরি, কাবুলা বারাবুলা  এর মতো ছবিতে গান গেয়েছেন। তিনি ওড়িশা ইলেকশন ওয়াচ -এর পক্ষ থেকে  ভোটার সচেতনতা উন্নয়নের লক্ষ্যে রচিত একটি প্রচারমূলক গান (আমার ভোট, আমার দেশ: আমার ভোট বিক্রয়ের জন্য নয়) গেয়েছেন।  তিনি ২০১৭ সালে নবম তরঙ্গ সঙ্গীত পুরস্কার জিতেছিলেন।    গান  +বছরগানঅ্যালবামনির্মাতাসহ-শিল্পী২০১৭তু মো লাভ স্টোরিযদি এ জীবনরেটিকে টিকে আছিনহাতু মো লাভ স্টোরিপ্রেম আনন্দহুমানে সগর ও বিশ্বজিত মহাপাত্রতু মো ডার্লিংহিরো নাম্বার ওয়ানপ্রেম আনন্দঅভিজিত মজুমদারটিকे টিকে আছিনহা তুতু মো লভ স্টোরিপ্রেম আনন্দবেলে বেলেরোমিও জুলিয়েটপ্রেম আনন্দহুমানে সাগরও সাজনাকাবুলা বারবুলাপ্রেম আনন্দহুমানে সাগর ও শিবাষিশ২০১৮ঝুমকা টিকেফার্স্ট টাইম টু পেনপ্রেম কুমার সেলস্ ম্যান অফ দা ঈয়ারপ্রেম আনন্দবুলা কুকুরাওলে ওলে দিল বোলেপ্রেম আনন্দআশুতোষ মোহান্তি২০২০তো প্রেমা লাগেনা সা রা রাতো প্রেমা লাগে সা রা রাসুসীল দালাইদেবেশ পাটিল   চলচ্চিত্র তালিকা    টেলিভিশন  বছর শিরোনাম ভূমিকা ভাষা রেফ. ২০১৪–২০১৭ রাজকন্যা পূর্বী ওড়িয়া    তথ্যসূত্র   বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:২১শ শতাব্দীর ভারতীয় গায়িকা বিষয়শ্রেণী:২১শ শতাব্দীর ভারতীয় সঙ্গীতশিল্পী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:ভুবনেশ্বরের অভিনেত্রী বিষয়শ্রেণী:ওড়িশার নারী সঙ্গীতজ্ঞ বিষয়শ্রেণী:ওড়িশার সঙ্গীতশিল্পী বিষয়শ্রেণী:ভারতীয় নেপথ্য গায়িকা বিষয়শ্রেণী:১৯৮৭-এ জন্ম বিষয়শ্রেণী:জীবিত ব্যক্তি
অধ্যাপক জর্জ হ্যারি ল্যাংলি (১৪ জুলাই ১৮৮১ - ১৪ ফেব্রুয়ারি ১৯৫১)ল্যাংলী, জর্জ হ্যারী, বাংলাপিডিয়াবাংলাদেশের ঢাকা বিশ্ববিদ্যালয়ের ২য় উপাচার্য। তিনি ১ জানুয়ারি, ১৯২৬ এই বিশ্ববিদ্যালয়ের উপাচার্যের দায়িত্ব গ্রহণ করেন। অধ্যাপক ল্যাংলি ঢাকা বিশ্ববিদ্যালয়ের প্রতিষ্ঠা লগ্নে দর্শন বিভাগের প্রধান ছিলেন। ১৯৩৪ সালের ৩০ জুন পর্যন্ত তিনি এই বিশ্ববিদ্যালয়ের উপাচার্যের দায়িত্ব পালন করেন।   জন্ম ও শিক্ষাজীবন    কর্মজীবন    তথ্যসূত্র    বহিঃসংযোগ   বাংলাপেডিয়ায় জর্জ হ্যারি ল্যাংলি    বিষয়শ্রেণী:ঢাকা বিশ্ববিদ্যালয়ের উপাচার্য বিষয়শ্রেণী:ঢাকা বিশ্ববিদ্যালয়ের শিক্ষক বিষয়শ্রেণী:১৮৮১-এ জন্ম বিষয়শ্রেণী:১৯৫১-এ মৃত্যু বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী বিষয়শ্রেণী:ঢাকা কলেজের শিক্ষক বিষয়শ্রেণী:ঔপনিবেশিক ভারতে ব্রিটিশ ব্যক্তি বিষয়শ্রেণী:প্রেসিডেন্সি বিশ্ববিদ্যালয়, কলকাতার শিক্ষক
জটাপু ভারতের অন্ধ্র প্রদেশ এবং ওড়িশা রাজ্যের একটি মনোনীত তফসিলি উপজাতি।  এরা আদিবাসী উপজাতি এবং ঐতিহ্যগতভাবে পশুপালনকারী কৃষক।  সাংস্কৃতায়নের মাধ্যমে এরা তেলুগু ভাষায় কথা বলে এবং বিভিন্ন উপায়ে আশেপাশের তেলুগু জনগণের সংস্কৃতিকে গ্রহণ করেছে।  ১৯৯১ সালে দশ লাখের বেশি জটাপু ছিল।   তথ্যসূত্র    আরও পড়া     বিষয়শ্রেণী:তেলুগু সমাজ বিষয়শ্রেণী:অন্ধ্রপ্রদেশের তফসিলি উপজাতি বিষয়শ্রেণী:ওড়িশার তফসিলি উপজাতি
সাউথএন্ড বিমানবন্দর রেলওয়ে স্টেশনটি পূর্ব ইংল্যান্ডের শেনফিল্ড সাউথএন্ড রেলপথে অবস্থিত। এটি লন্ডন সাউথএন্ড বিমানবন্দর, সাটন গ্রাম এবং সাউথ-অন-সাগরের উত্তরের অংশগুলির জন্য যাত্রী পরিষেবা পরিবেশন করে। লন্ডন লিভারপুল স্ট্রিট থেকে লাইন ধরে এটি ৩৯ মাইল ৪৪ চেইন (৬৩.৬৫ কিমি) দূরে রচফোর্ড এবং প্রিটলওয়েল রেলস্টেশনের মাঝে অবস্থিত। ট্রেন পরিষেবাগুলি সাউথএন্ড বিমানবন্দর এবং মধ্য লন্ডনের মধ্যে একটি বিমানবন্দর রেল সংযোগ সরবরাহ করে।  স্টেশনটি স্টোবার্ট রেল দ্বারা পরিচালিত হয় (স্টোবার্ট এভিয়েশন বিমানবন্দরটি পরিচালনা করে) তবে এই স্টেশন থেকে পরিষেবা প্রদানকারী  ট্রেনগুলি গ্রেটার অ্যাংলিয়া দ্বারা পরিচালিত হয়। রেলপথের জন্য প্রকৌশলীদের দ্বারা  লাইন রেফারেন্সটি হল এসএসভি; স্টেশনটির তিন-অক্ষরের স্টেশন কোডটি হল এসআইএ। স্টেশনের প্লাটফর্মগুলির ১২ কোচ বিশিষ্ট ট্রেনগুলি পরিচালনা কররা জন্য প্রয়োজনীয় দৈর্ঘ্য রয়েছে।   ইতিহাস  ১৯৩৩ সালে সাউথএন্ড বিমানবন্দরটি পৌরসভা বিমানবন্দর হিসাবে আনুষ্ঠানিকভাবে খোলার পরে সাউথএন্ডের মেয়র পরামর্শ দিয়েছিলেন যে বিমানবন্দরে যাত্রী চলাচল করার জন্য কোনও রেলস্টেশন চালু করা ভাল হবে। বিমানবন্দরটির পরিচালনার প্রথম ৭৫ বছরের জন্য, নিকটতম রেলস্টেশনটি ছিল রচফোর্ড। সাউথএন্ড বরো কাউন্সিলটি আঞ্চলিক বিমানবন্দর লিমিটেডকে বিমানবন্দর বিক্রি করার পরে ১৯৯৭ সালে একটি স্টেশন তৈরি করার জন্য একটি প্রকল্প প্রস্তাব করা হয় এবং রচফোর্ড জেলা কাউন্সিলের কাছ থেকে পরিকল্পনার অনুমতি নেওয়া হয়। ২০০৮ সাল নাগাদ স্টোবার্ট গোষ্ঠী প্রকল্পটি এগিয়ে নিতে শুরু করে এবং ২০০৯ সালের শেষদিকে এটির নির্মাণকাজ শুরু হয়। স্টেশনটি মূলত ২০০৯ সালে খোলার পরিকল্পনা করা হয়, তবে উদ্বোধনের তারিখটি বেশ কয়েকবার পিছিয়ে দেওয়া হয়। ২০১১ সালের জুনে, জাতীয় এক্সপ্রেস ট্রেনগুলি স্টেশনে থামতে শুরু করে, তবে যাত্রীদের নামার অনুমতি দেওয়া হয় না।  স্টেশনটির নকশা প্রস্তুত করে অ্যাটকিন্স এবং বীরসে রেল এটি নির্মাণ করে; এটি ২০১১ সালে পরিবহনমন্ত্রী থেরেসা ভিলিয়ার্স দ্বারা উদ্বোধন করা হয়। স্টেশন সংলগ্ন একটি নতুন টার্মিনাল ভবন ২০১২ সালে খোলা হয়।   পরিষেবা  সাধারণ সোমবার-শনিবার অফ-পিক পরিষেবাটি হ'ল:  লন্ডন লিভারপুল স্ট্রিটের উদ্দেশ্যে প্রতি ঘণ্টা (টিএফএফ) ২ টি ট্রেন ছাড়ে, যা  যাবার সময়  সমস্ত স্টেশনে থামে, তারপরে  এবং লিভারপুল স্ট্রিটে থামে।  লন্ডন লিভারপুল স্ট্রিটের উদ্দেশ্যে প্রতি ঘণ্টা (টিএফএফ) ১ টি ট্রেন ছাড়ে, যা শেনফিল্ডে  যাবার সময় সমস্ত স্টেশনে থামে, তারপরে , স্ট্রাটফোর্ড এবং লিভারপুল স্ট্রিটে থামে।   সাউথএন্ড ভিক্টোরিয়ার উদ্দেশ্যে থেকে প্রতি ঘণ্টা (টিএফএফ) ৩ টি ট্রেন ছাড়ে, যা  এবং সাউথএন্ড ভিক্টোরিয়ায় থামে।  ক্রসরেল প্রকল্পটি শেষ হলে, দক্ষিণ লন্ডন এবং হিথ্রো বিমানবন্দরের উপরের সংযোগগুলি সরবরাহ করে সাউথএন্ড বিমানবন্দর রেল পরিষেবা এবং নতুন এলিজাবেথ রেলপথের মধ্যবর্তী শেনফিল্ড, স্ট্রাটফোর্ড এবং লিভারপুল স্ট্রিটে বিনিময় সম্ভব হবে। স্টোবার্ট এভিয়েশনের প্রধান নির্বাহী গ্লিন জোন্স ২০১৮ সালে প্রস্তাব দিয়েছিলেন যে হিথ্রোতে সক্ষমতাজনিত সমস্যা কমাতে ক্রসরেলকে সাউথএন্ড বিমানবন্দরে বাড়ানো উচিত।  thumb|left|লন্ডনের বিমানবন্দরগুলির মধ্যে টিউব এবং রেল সংযোগের মানচিত্র  তথ্যসূত্র  বহিঃসংযোগ  বিষয়শ্রেণী:২০১১-এ চালু রেলওয়ে স্টেশন বিষয়শ্রেণী:যুক্তরাজ্যের বিমানবন্দর রেলওয়ে স্টেশন
অ্যালিসন ডি ফ্রেন ক্যালিফোর্নিয়ার লস অ্যাঞ্জেলেসে বসবাসকারী একজন লেখক, অধ্যাপক এবং গণমাধ্যম পণ্ডিত। ২০১০ সালে  ডি ফ্রেন অক্সিডেন্টাল কলেজে নিযুক্ত হন এবং সেখানে নতুন মিডিয়া তত্ত্ব পড়ান এবং অনুশীলন করেন।  তার তথ্যচিত্র "দ্য মেকানিক্যাল ব্রাইড" যৌনতা এবং সাহচর্যের জন্য কৃত্রিম মানবতাবাদী পুতুল তৈরির আধুনিক প্রবণতা বিশ্লেষণ করে।  এটিতে জুলি নিউমার  কণ্ঠ দিয়েছেন এবং রিচ র‍্যাগসডেল সঙ্গীত পরিচালনা করেছেন এবং এতে যৌন-পুতুলের মালিক, যৌন-পুতুল তৈরিকারী প্রকৌশলী, সেগুলো চিত্রিতকারী শিল্পীদের সাক্ষাৎকারের পাশাপাশি চলচ্চিত্রে চিত্রিত ঐতিহাসিক অটোমেটন এবং নারী রোবট সম্পর্কে তথ্য রয়েছে।  ছবিটির নামকরণ করা হয়েছে মার্শাল ম্যাকলুহানের একই নামের বই থেকে।   ২০১০ সালে, সায়েন্স ফিকশন রিসার্চ অ্যাসোসিয়েশন তাকে "দ্য অ্যানাটমিক্যাল গেজ ইন টুমরো'স ইভ" প্রবন্ধের জন্য পাইওনিয়ার অ্যাওয়ার্ড প্রদান করে।  তিনি নিয়মিত প্রযুক্তি, মিডিয়া প্রতিনিধিত্ব এবং লিঙ্গ সম্পর্কিত বিষয়ের উপর ভিডিও প্রবন্ধ প্রকাশ করে গিয়েছেন।   তিনি ইউনিভার্সিটি অফ সাউদার্ন ক্যালিফোর্নিয়া স্কুল অফ সিনেমাটিক আর্টস থেকে ডক্টরেট ডিগ্রি অর্জন করেছেন এবং অ্যানেনবার্গ ফাউন্ডেশন, অ্যান্ড্রু ডব্লিউ. মেলন ফাউন্ডেশন এবং আমেরিকান অ্যাসোসিয়েশন অফ ইউনিভার্সিটি উইমেন থেকে ফেলোশিপ পেয়েছেন।   তথ্যসূত্র    বহিঃসংযোগ    ডি ফ্রেন, অ্যালিসন। "আগামীকালের প্রাক্কালে শারীরবৃত্তীয় দৃষ্টিভঙ্গি।" সায়েন্স ফিকশন স্টাডিজ (২০০৯): ২৩৫–২৬৫।  বিষয়শ্রেণী:২১শ শতাব্দীর মার্কিন নারী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ক্যালিফোর্নিয়ার চলচ্চিত্র নির্মাতা বিষয়শ্রেণী:মার্কিন লেখিকা বিষয়শ্রেণী:জীবিত ব্যক্তি
প্রাইমার্ক স্টোরস লিমিটেড (ˈpraɪmɑːrk/) হল একটি আইরিশ বহুজাতিক ফ্যাশন খুচরা বিক্রেতা যার সদর দপ্তর আয়ারল্যান্ডের ডাবলিনে অবস্থিত। এর মার্কিন যুক্তরাষ্ট্র সহ পুরো ইউরোপ জুড়ে বিক্রয়কেন্দ্র রয়েছে।   ইতিহাস    পণ্যতালিকা    বিতর্ক  ২০০৮ সালে বিবিসির এক অনুসন্ধানে ভারতীয় শরণার্থী শিবিরে সস্তা পোশাক তৈরির জন্য শিশুশ্রম দেওয়ার চিত্র উঠে আসে।   চিত্রশালা    তথ্যসূত্র   এই নিবন্ধটি অসম্পূর্ণ। আপনি চাইলে এটিকে সম্প্রসারিত করে উইকিপিডিয়াকে সাহায্য করতে পারেন।
বাঁশগাড়ী ইউনিয়ন বাংলাদেশের ঢাকা বিভাগের মাদারীপুর জেলার কালকিনি উপজেলার একটি ইউনিয়ন যা ২৮টি গ্রাম নিয়ে গঠিত। বাঁশগাড়ী ইউনিয়নের উপর দিয়ে আড়িয়াল খাঁ নদী প্রবাহিত হয়েছে।  ভৌগোলিক উপাত্ত বাঁশগাড়ী ইউনিয়নের মোট আয়তন ৬,৪৩৫ একর বা ২৬ বর্গ কিলোমিটার।। গ্রামের সংখ্যা ২৮টি। ঘরবাড়ির সংখ্যা ৪,৯২০টি।  এ ইউনিয়নে হাট-বাজার রয়েছে ৪টি। মসজিদের সংখ্যা ৭টি এবং মন্দিরের সংখ্যা ৩টি।  জনসংখ্যার উপাত্ত বাংলাদেশের ২০১১ সালের আদমশুমারি অনুযায়ী বাঁশগাড়ী ইউনিয়নের ৪,৯২০টি পরিবারে মোট জনসংখ্যা ২২,২৯৩ জন এবং প্রতি বর্গ কিলোমিটারে ৮৬০ জন লোক বাস করে। এদের মধ্যে ১০,৮১২ জন পুরুষ ও ১১,৪৮১ জন মহিলা এবং লিঙ্গ অনুপাত ৯৪। মুসলিম ধর্মালম্বী ২১,৬১৫ জন ও হিন্দু ধর্মালম্বী ৬৭৮ জন।  শিক্ষা ২০১১ সালের হিসেব অনুযায়ী বাঁশগাড়ী ইউনিয়নের সাক্ষরতার হার ৩৯.৬% (পুরুষ ৪১.০%, মহিলা-৩৮.৪%)। এ ইউনিয়নে ১টি কলেজ, ১টি মাদ্রাসা, ২টি মাধ্যমিক বিদ্যালয়, ১৫টি সরকারি প্রাথমিক এবং ৪টি বেসরকারি প্রাথমিক বিদ্যালয় রয়েছে।  তথ্যসূত্র  বিষয়শ্রেণী:কালকিনি উপজেলার ইউনিয়ন